శామ్‌సంగ్‌ నుంచి కొత్త ట్యాబ్‌లు..
- ఆగస్టులో అందుబాటులోకి 'గెలాక్సీ ఎస్‌2'
న్యూఢిల్లీ: ప్రముఖ మొబైల్‌ ఫోన్ల తయారీ సంస్థ శామ్‌సంగ్‌ 'గెలాక్సీ ట్యాబ్‌ ఎస్‌2' పేరుతో సరికొత్త ట్యాబ్లను మార్కెట్లోకి ఆవిష్కరించింది. ఇప్పటికే అందుబాటులో ఉన్న ఐపాడ్‌ ఎయిర్‌2, సోనీ ఎక్స్‌్‌పీరియా జడ్‌4, డెల్‌ వీనస్‌ 87000 కంటే కూడా ఈ కొత్త ట్యాబ్లు తేలికపాటివి, నాజూకైనవి. మార్కెట్లోకి వీటిని ఆగస్టు నుంచి తీసుకురానున్నట్ల శామ్‌సంగ్‌ ప్రకటించింది. ధరలను మాత్రం కంపెనీ వెల్లడించలేదు. గతంలో విడుదల చేసిన శామ్‌సంగ్‌ ఎస్‌-10 కంటే కూడా కొత్తగా విడుదల చేసిన 'గెలాక్సీ ఎస్‌2' మోడల్‌కు చెందిన రెండు వేరియంట్ల తెర కొంచెం చిన్నది. 8 అంగుళాలు, 9.7 అంగుళాలతో ఈ కొత్త ఎస్‌2 ట్యాబ్‌లు అందుబాటులో ఉంచనున్నట్లుగా కంపెనీ తెలిపింది. వీటి బరువు 265 గ్రాములు. యాండ్రాయిడ్‌ లాలీపాప్‌ ఓ.ఎస్‌తో పాటు 'సూపర్‌ ఎమిలెడ్‌ డిస్ప్లే' వీటి మరో ప్రత్యేకత. కొత్త ట్యాబ్ల మందం కేవలం 5.6 మి.మి., దీనికి తోడు ఫింగర్‌ ప్రింట్‌ స్కానింగ్‌ వ్యవస్థతో ఇవి లభిస్తాయి. 8 ఎంపీ అంగుళాల వెనుక కెమెరా, 2.1 ఎంపీ ముందు కెమెరాతో ఇవి లభిస్తాయి. ఈ ఎస్‌2 విభాగంలోని రెండు ట్యాబ్‌లు 64 బిట్‌ ఆక్టాకోర్‌ శామ్‌సంగ్‌ ఎక్సినోస్‌ 7420 ప్రాసెసర్‌తో పని చేస్తాయి. 3జీబీ ర్యామ్‌తో పాటు మైక్రో ఎస్‌డీ కార్డ్‌ను ఇందులో అమర్చుకొని 128 జీబీ మేరకు మెమోరీని పెంచకొనే వెసులుబాటు ఉంది. ఈ రెండు ట్యాబ్లెట్లు 32జీబీ, 64 జీబీ అంతర్గత మెమోరీతో లభించనున్నాయి.
మీ స్నేహితులకు రికమెండ్ చెయ్యండి